Drage učenke in učenci, spoštovani starši.

Pred vami so navodila za delo pri predmetu angleščine za sedmi teden. Upam, da ste dobro. Obsega vsebine za **dve šolski uri**, in sicer za teden od 4. 5. do 8. 5. 2020.

Delo si lahko razporedite sami.

Za vsa vprašanja sem na voljo po elektronski pošti: kovacic.tamara.os@gmail.com. Nanj mi pošljite slike opravljenih nalog (to velja za tiste, ki takšno možnost imate), z ostalimi se slišimo po vibru.

Za lažje in bolj pregledno delo je spodaj tabela, v kateri je povzeto, katere naloge mi pošljite v pregled ☺

Uspešno delo vam želim in ostanite zdravi.

Vaša učiteljica Tamara Kovačič

|  |  |
| --- | --- |
| NALOGE, KI MI JIH POŠLJETE V PREGLED TA TEDEN: | TO NAREDITE VSI – Zapis v zvezek: dopolnjena tabela iz učbenika na strani 67.– Opis OPICE (učbenik str. 67).  |

1. IN 2. URA

Pred počitnicami ste reševali preverjanje. Poleg tega ste se si lahko ogledali videoposnetek o obisku živalskega vrta in prebrali strip (to je bila dodatna, izbirna naloga).

Naj vas spomnim: besedilo, ki se navezuje na video, je na strani 62 in 63 v učbeniku. Na spletni strani *exlorers online* je tudi videoposnetek. V kolikor tega pred počitnicami še niste naredili, potem si ga ogledate tokrat.

Prav tako ste imeli na izbiro, da preberete strip *The Magic Tree* v učbeniku na strani 64 in 65. Enako kot za video velja tudi za ta strip, kdor ga še ni prebral, naj to naredi tokrat.

Odprite učbenike na strani 67. Še tokrat se bomo posvetili živalim. Pred vami so 3 krajša besedila, ki jih preberete. Spodaj je slovarček besed in razlag, ki vam naj bo v pomoč pri razumevanju besedil.

|  |  |
| --- | --- |
| It's got | To je krajši zapis za It has got |
| (It) lives | (on/ona) živi |
| body | telo |
| (It) eats (birds, fish) | (on/ona) je (ptiče, ribo) 🡪 jesti |
| talk | govoriti |

Kot ste lahko prebrali, so predstavljene 3 živali: SLADKOVODNI KROKODIL (to je vrsta krokodila, ki živi v rekah, jezerih, ne pa v morju), PAPIGA MAZONKA IN METULJ MALAHIT.

Za vsako izmed zgoraj naštetih živali ste spoznali, kje živi, s čim se prehranjuje, kakšne barve je in kaj zna. Sedaj boste v zvezke prepisali tabelo, ki je v učbeniku na strani 67 (naloga 2) in jo dopolnili z manjkajočimi podatki. Pišete kratke odgovore (torej ne v celih povedih).

Videli boste, da je v zadnjem stolpcu tabele dodana še ena žival, ki pa zgoraj ni opisana. Dani so samo podatki.

Vaša naloga je, da opišete MANDRIL OPICO (ali drugače OPICO MODROOKIH) na način kot so bile predstavljene ostale tri živali (krokodil, papiga in metulj). Pri tem si pomagate oziroma pri opisu uporabite podatke, ki so zapisani v tabeli. Opico pa lahko na koncu tudi narišete.

DODATNO (ZA TISTE, KI ŽELITE, NI PA OBVEZNO): dodatno branje v učbeniku na strani 66 + vaje v delovnem zvezku na strani 75.